Недаковац
Недаковац () је насеље у општини Вучитрн на Косову и Метохији. Према попису становништва на Косову 2011. године, село је имало 268 становника..

Географија 
Село је у равници на десној обали Ситнице, око 3 км југоисточно од Вучитрна. Збијеног је типа. На махале се не дели.

Историја 
У Недаковцу су до ослобођења Топлице живели само Срби. Кад су тада из Топлице дошли мухаџири, Срби из Недаковца замене своју земљу са њиховом у Сварчу и одселе се тамо (у Топлицу). Било их је пет кућа. Своје гробље нису имали већ су се укопавали на гробљу у суседном селу Пестово, удаљеног 1,5 км.

Порекло становништва по родовима 
Породице које су живеле у село Недаковац: 

Арбанашки родови

 Сварчали (5 к.), од фиса Сопа, братства Маврића. Доселили се 1878. као мухаџири из Сварча у Топлици на замењено имање са затеченим Србима.

 Меровц (1 к.), од фиса Хота. Као мухаџир је из Меровца у Топлици прво живео у Ропици, одакле је 1923. дошао на куповицу.

 Губетин (1 к.), од фиса Гаша. Као мухаџир је из Губетина у Топлици живео у Букошу, одакле се преселио 1925. на куповицу.

 Ковач (1 к.), од фиса Гаша. Преселио се 1930. из истоименог рода у Невољане за чифчију у Србина Арсе Ћамиловића из Недаковца.

 Маљок (1 к.), од фиса Краснића. Доселио се 1931. 1п пглоименог рода у Самодрежи на куповицу.

Српски родови

 Елезовићи (1 к.). Пресељени 1914. из Вучитрна. Пореклом су из Боке.

 Ћамиловићи (1 к.). Пресељен 1914. из Вучитрна. Пореклом су из Трепче.

 Торбица (1 к.) 1922. из Вагана Осредачког (Д. Лапац, Хрватска).

 Грубишић (1 к.) 1922. из В. Попине (Грачац, Лика).

 Будимир (2 к.) 1923. из Надврела (Грачац).

 Драгишић (1 к.) из Жујиног Поља (Грачац).

 Мркић (3 к.) 1922. из Церовца (Грачац).

 Врзић (1 к.) 1923. из Мелнице (Оточац, Лика).

 Павловић (1 к.) из Крушевце (Требиње, Херцеговина). Сем Мркића који су досељени као колонисти сви су други српски родови досељени на купљена имања од исељених Арбанаса.

Демографија

Становништво по националности 

У 2011. години, Албанци су чинили 99,63% становништва.

1966 године Срби су чинили 90% становништва.

Референце

Спољашње везе 
  Nedakoc/Nedakovac на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну